stanford-oval/wikipedia huggingface dataset:
ประจวบ สุนทรางกูร
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เกาหลีใต้ :
พ.ศ. 2511 -  เครื่องอิสริยาภรณ์กิตติคุณสำหรับการรักษาความปลอดภัยแห่งชาติ ชั้นที่ 3
เยอรมนี :
พ.ศ. 2527 -  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1 (พิเศษ)
ปกเกล้า อนันต์

| ข้อมูลส่วนตัว |
| --- | --- | --- | --- |
ชื่อเต็ม:  ปกเกล้า อนันต์
วันเกิด:  4 มีนาคม พ.ศ. 2534 (33 ปี)
สถานที่เกิด:   กรุงเทพมหานคร ประเทศไทย
ส่วนสูง:  1.80 m (5 ft 11 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  แบงค็อก ยูไนเต็ด
หมายเลข:  39
สโมสรอาชีพ*
| ปี |  ทีม |  ลงเล่น |  (ประตู) |
| 2552–2553 |  ไทยฮอนด้า |  28 |  (3) |
| 2554–2559 |  อินทรีเพื่อนตำรวจ |  49 |  (8) |
| 2559 |  ชลบุรี เอฟซี |  22 |  (9) |
| 2560– |  แบงค็อก ยูไนเต็ด |  138 |  (20) |
ทีมชาติ‡
| 2553 |  ไทย ยู-19 ปี |  6 |  (0) |
| 2554 |  ไทย ยู-23 ปี |  9 |  (2) |
| 2554– |  ไทย |  44 |  (6) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น ‡ ข้อมูลการลงเล่นและประตูให้แก่ทีมชาติล่าสุด ณ วันที่ 26 พฤศจิกายน พ.ศ. 2564
| --- | --- |
รับใช้: สำนักงานตำรวจแห่งชาติ
แผนก/สังกัด: กองบัญชาการตำรวจตระเวนชายแดน
ประจำการ: พ.ศ. 2558 - ปัจจุบัน
ชั้นยศ:  ร้อยตำรวจโท
ร้อยตำรวจโท ปกเกล้า อนันต์ เกิดวันที่ 4 มีนาคม พ.ศ. 2534 เป็นนักฟุตบอลชาวไทย ผู้ซึ่งเข้าแข่งขันในไทยลีกให้แก่สโมสรฟุตบอลแบงค็อก ยูไนเต็ด ในตำแหน่งกองกลาง
ประวัติ

เดือนตุลาคม พ.ศ. 2553 ปกเกล้าได้ร่วมทีมชาติรุ่นเยาวชน 19 ปี เข้าแข่งรายการชิงแชมป์เอเชีย ที่ประเทศจีน จากนั้น ในวันที่ 15 พฤศจิกายน เขาได้เซ็นสัญญาร่วมทีมกับสโมสรฟุตบอลอินทรีเพื่อนตำรวจ และในปีถัดมา ในการแข่งขันไทยพรีเมียร์ลีก 2554 ปกเกล้าเป็นผู้ทำประตูให้แก่สโมสรฟุตบอลอินทรีเพื่อนตำรวจทั้ง 2 ประตูเมื่อครั้งที่พบกับสโมสรฟุตบอลบีอีซี เทโรศาสน ด้วยผลการแข่ง 2–0
วันที่ 15 มิถุนายน พ.ศ. 2556 ปกเกล้าเป็นหนึ่งในผู้ทำประตูในการแข่งฟุตบอลนัดอุ่นเครื่อง เมื่อครั้งที่พบกับทีมชาติจีนชุดใหญ่ ที่ประเทศจีน โดยเขาเป็นผู้ทำประตูในนาทีที่ 16 และทีมชาติไทยเป็นฝ่ายชนะที่ 5-1  ซึ่งนับเป็นการสร้างประวัติศาสตร์ในการชนะทีมชาติจีนได้มากที่สุด
ในฤดูกาล 2559 ปกเกล้าได้ย้ายจากทีม เพื่อนตำรวจ มาร่วมทีม ชลบุรี เอฟซี และฤดูกาล 2560 ปกเกล้าก็ได้ย้ายมาร่วมทีม แบงค็อก ยูไนเต็ด
ผลงานในระดับนานาชาติ

ปกเกล้า อนันต์ ได้รับการเรียกตัวเข้าร่วมทีมชาติภายใต้การฝึกสอนโดยวินฟรีด เชเฟอร์ สำหรับชุดใหญ่เป็นครั้งแรกในฟุตบอลโลก 2014 รอบคัดเลือก โซนเอเชีย
ผลงานในระดับนานาชาติ > การทำประตูในระดับนานาชาติ

| ประตูที่ | วันที่ | สถานที่ | คู่แข่งขัน | คะแนน | ผล | การแข่งขัน |
| --- | --- | --- | --- | --- | --- | --- |
| 1 | 15 มิถุนายน พ.ศ. 2556 | สนามเหอเฝยโอลิมปิกสปอร์ตเซ็นเตอร์ เหอเฝย์ ประเทศจีน |  จีน | 1–0 | 5–1 | กระชับมิตร |
| 2 | 12 ธันวาคม พ.ศ. 2556 | สนามสุวันนะสเตเดียม ย่างกุ้ง ประเทศเมียนมาร์ |  อินโดนีเซีย | 1–0 | 4–1 | ซีเกมส์ 2013 |
| 3 | 26 มีนาคม พ.ศ. 2558 | สนามกีฬาเฉลิมพระเกียรติ 80 พรรษา นครราชสีมา ประเทศไทย |  สิงคโปร์ | 2–0 | 2–0 | กระชับมิตร |
| 4 | 24 พฤษภาคม พ.ศ. 2558 | ราชมังคลากีฬาสถาน กรุงเทพมหานคร ประเทศไทย |  เวียดนาม | 1–0 | 1–0 | ฟุตบอลโลก 2018 รอบคัดเลือก โซนเอเชีย - รอบที่ 2 |
| 5 | 12 พฤศจิกายน พ.ศ. 2558 | ราชมังคลากีฬาสถาน กรุงเทพมหานคร ประเทศไทย |  จีนไทเป | 2–1 | 4–2 | ฟุตบอลโลก 2018 รอบคัดเลือก โซนเอเชีย - รอบที่ 2 |
| 6 | 5 กันยายน พ.ศ. 2560 | AAMI Park | ออสเตรเลีย | 1-2 | 1-2 | ฟุตบอลโลก 2018 รอบคัดเลือก โซนเอเชีย - รอบที่ 3 |
นอกจากนี้แล้ว ในกลางปี พ.ศ. 2557 ปกเกล้าได้ถูกส่งตัวไปฝึกซ้อมกับสโมสรฟุตบอลเรดิง ทีมในลีกเดอะแชมเปียนชิพ ของอังกฤษ เป็นเวลา 6 เดือน
เกียรติประวัติ

ฟุตบอลชิงแชมป์แห่งชาติอาเซียน: 2563
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2557 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
แหล่งข้อมูลอื่น

Squad list เก็บถาวร 2011-07-07 ที่ เวย์แบ็กแมชชีน at Police United
| ด ค กผู้เล่นชุดปัจจุบันของสโมสรฟุตบอลทรูแบงค็อก ยูไนเต็ด  |
| --- | --- |
 1 ปฏิวัติ  2 พีระพัฒน์  3 อีเวร์ตง  4  มานูเอล  5 พุทธินันท์  6 นิติพงษ์  7 อานนท์  8 วิศรุต  10 ญระดิ  11 รุ่งรัฐ  16 อัล-กัสซานี  18 ฐิติพันธ์  19 ชญาวัต  20 กัณตภณ  24 วันชัย  26 สุพรรณ  27 วีระเทพ  28 ทศวรรษ  30 ซิฟโควิช  34 วรุฒ  39 ปกเกล้า  51 กฤษฎา  77 อาดิช  93 มาห์มูด   96 บุญทวี    หัวหน้าผู้ฝึกสอน: ธชตวัน
พระเศวตอดุลยเดชพาหน

| --- | --- |
พระเศวตอดุลยเดชพาหนฯ ในพระราชพิธีสมโภชขึ้นระวางช้างสำคัญ พ.ศ. 2502
สปีชีส์: ช้าง
สายพันธุ์: ช้างอินเดีย
เพศ: ผู้
เกิด: พลายแก้ว พ.ศ. 2494 จังหวัดกระบี่ ประเทศไทย
ตาย: 3 เมษายน พ.ศ. 2553 (59 ปี)​ โรงช้างต้น วังไกลกังวล อำเภอหัวหิน จังหวัดประจวบคีรีขันธ์ ประเทศไทย
ปีปฏิบัติงาน: พ.ศ. 2501–2553
เป็นที่รู้จักสำหรับ: ช้างเผือกประจำรัชกาลที่ 9
ยศ: พระ
เจ้าของ: สวนสัตว์ดุสิต (พ.ศ. 2500–2501)   พระบาทสมเด็จพระมหาภูมิพลอดุลยเดชมหาราช บรมนาถบพิตร​ (ตั้งแต่ พ.ศ. 2501)
พระเศวตอดุลยเดชพาหนฯ เป็นพระยาช้างเผือกประจำรัชกาลพระบาทสมเด็จพระบรมชนกาธิเบศร มหาภูมิพลอดุลยเดชมหาราช เป็นช้างสำคัญในตระกูลพรหมพงศ์ เป็นช้างจำพวกอัฏฐทิศ ชื่อ กมุท สีกายดังดอกกมุท หรือบัวสายแดง
พระอิสริยยศ

พระเศวตอดุลยเดชพาหน ภูมิพลนวมนาถบารมี ทุติยเศวตกรีกมุทพรรโณภาส บรมกมลาสนวิศุทธวงศ์สรรพมงคลลักษณคเชนทรชาติ สยามราษฎรสวัสดิ์ประสิทธิ์ รัตนกุญชรนิมิตบุญญาธิการ ปรมินทรบพิตรสารศักดิเลิศฟ้า ๚ (10 พฤศจิกายน พ.ศ. 2502)
แหล่งข้อมูลอื่น

บันทึกประวัติพระเศวตอดุลยเดชพาหนฯ จากเว็บไซต์กระทรวงวัฒนธรรม
ตระกูล ทาอาษา

| ตระกูล ทาอาษา |
| --- | --- |
เกิด: 12 พฤษภาคม พ.ศ. 2527 อำเภอเวียงชัย จังหวัดเชียงราย
เสียชีวิต: 9 กุมภาพันธ์ พ.ศ. 2563 (35 ปี) อำเภอเมืองนครราชสีมา จังหวัดนครราชสีมา
สัญชาติ: ไทย
ชื่ออื่น: ปุ๊
ปีปฏิบัติงาน: 2550–2563
ผลงานเด่น: วีรบุรุษจาก เหตุกราดยิงที่จังหวัดนครราชสีมา พ.ศ. 2563
คู่สมรส: สัตวแพทย์หญิง ณัฐกานต์ คุรุพันธ์ (หมอจุ๋ม)
บิดามารดา: ก๋วน ทาอาษา (บิดา) เพียรศรี ทาอาษา (มารดา)
| ตระกูล ทาอาษา |
| --- | --- |
รับใช้: สำนักงานตำรวจแห่งชาติ
แผนก/สังกัด: กองบัญชาการตำรวจนครบาล
ชั้นยศ:  พลตำรวจโท
พลตำรวจโท ตระกูล ทาอาษา (ชื่อเล่น ปุ๊: 12 พฤษภาคม พ.ศ. 2527 – 9 กุมภาพันธ์ 2563) หรือที่รู้จักในชื่อ ผู้กองปุ๊ นายตำรวจชาวไทยซึ่งเสียชีวิตระหว่างการปะทะจาก เหตุกราดยิงที่จังหวัดนครราชสีมา พ.ศ. 2563
ประวัติ

ตระกูลเกิดเมื่อวันที่ 12 พฤษภาคม พ.ศ. 2527 ที่ อำเภอเวียงชัย จังหวัดเชียงราย เป็นบุตรชายของ นายก๋วน และ นางเพียรศรี ทาอาษา มีน้องชายคือ ยุทธนา ทาอาษา
ตระกูลเสียชีวิตเมื่อวันอาทิตย์ที่ 9 กุมภาพันธ์ พ.ศ. 2563 ระหว่างการปะทะกันใน เหตุกราดยิงที่เทอร์มินอล 21 โคราช
ต่อมาในวันอาทิตย์ที่ 9 กุมภาพันธ์ พ.ศ. 2563 พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ได้มีพระบรมราชโองการโปรดเกล้าพระราชทานยศ พลตำรวจโท เป็นกรณีพิเศษแก่ ร้อยตำรวจเอก ตระกูล ทาอาษา โดยประกาศลงในราชกิจจานุเบกษา เมื่อวันอาทิตย์ที่ 16 กุมภาพันธ์ พ.ศ. 2563
มีพิธีพระราชทานเพลิงศพเมื่อวันเสาร์ที่ 15 กุมภาพันธ์ พ.ศ. 2563 ณ วัดดงมะตื๋น อำเภอเวียงชัย จังหวัดเชียงราย
การศึกษา

ระดับประถมศึกษา - โรงเรียนบ้านดงมะตื๋น
ระดับมัธยมศึกษาปีที่ 1-3 - โรงเรียนวัดห้วยเคียน
ระดับ ปวช. - โรงเรียนโปลิเทคนิคเชียงราย
หลักสูตรนักเรียนนายสิบตำรวจ ศูนย์ฝึกอบรมตำรวจภูธรภาค 9 จังหวัดยะลา
การศึกษา > หลักสูตรพิเศษ

หลักสูตรการต่อต้านการก่อการร้าย (นเรศวร 261) รุ่นที่ 14 บก.สอ.บช.ตชด.
หลักสูตรทำลายวัตถุระเบิด กองสรรพาวุธ รุ่น 13
หลักสูตรการกระโดดร่มแบบกระตุกเอง บก.สอ.บช.ตชด.
ตำแหน่ง

1 พฤษภาคม พ.ศ. 2550 - ผบ.1 ร้อย รพ.ศ. 2 กก.1 บก.สอ.บช.ตชด. (ยศสิบตำรวจตรี)
7 กันยายน พ.ศ. 2552 - ผู้บังคับหมู่กองกำกับการ 1 บก.สอ.บช.ตชด.
16 พฤษภาคม พ.ศ. 2555 - รองสารวัตรงานธุรการ กองกำกับการสุนัขและม้าตำรวจ กองบังคับการสายตรวจและปฏิบัติการพิเศษ (บก. สปพ.) (ยศร้อยตำรวจตรี)
22 พฤษภาคม พ.ศ. 2558 - รองสารวัตรงานสายตรวจ/อารักขา กองกำกับการสุนัขตำรวจ
ผู้บังคับหมวด (สบ 1) กองร้อยปฏิบัติการพิเศษที่ 2 กองกำกับการต่อต้านการก่อการร้าย กองบังคับการสายตรวจและปฏิบัติการพิเศษ
ยศ

16 พฤษภาคม พ.ศ. 2555 - ร้อยตำรวจตรี
1 มกราคม พ.ศ. 2556 - ร้อยตำรวจโท
1 มกราคม พ.ศ. 2559 - ร้อยตำรวจเอก
9 กุมภาพันธ์ พ.ศ. 2563 - พลตำรวจโท (เป็นกรณีพิเศษ)
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2555 –  เหรียญราชการชายแดน (ช.ด.)
บรรณานุกรม

เปิดประวัติ'ร.ต.อ.ตระกูล'
นิพนธ์ ศรีธเรศ

| นิพนธ์ ศรีธเรศม> ว.ม., ป.ช. |
| --- | --- |

สมาชิกสภาผู้แทนราษฎรจังหวัดกาฬสินธุ์
ดำรงตำแหน่ง 23 ธันวาคม พ.ศ. 2550 – 9 ธันวาคม พ.ศ. 2556
 
ข้อมูลส่วนบุคคล
เกิด: 9 เมษายน พ.ศ. 2497 (70 ปี) อำเภอกุฉินารายณ์ จังหวัดกาฬสินธุ์
พรรคการเมือง: ประชาธิปัตย์ (2517–2550)  ไทยรักไทย (2550)   เพื่อไทย (2550–2566)   ไทยสร้างไทย (2566–ปัจจุบัน)
คู่สมรส: ประยงค์ ศรีธเรศ

นิพนธ์ ศรีธเรศ (เกิด 9 เมษายน พ.ศ. 2497) อดีตสมาชิกสภาผู้แทนราษฎรจังหวัดกาฬสินธุ์ 2 สมัย
ประวัติ

นิพนธ์ ศรีธเรศ เกิดเมื่อวันที่ 9 เมษายน พ.ศ. 2497 เป็นบุตรของนายเคน และนางเทา ศรีธเรศ มีพี่น้อง 7 คน หนึ่งในนั้นคือนายสังข์ทอง ศรีธเรศ (เสียชีวิต) อดีตรัฐมนตรีช่วยว่าการกระทรวงศึกษาธิการ ในรัฐบาลพลเอกชวลิต ยงใจยุทธ สำเร็จการศึกษาระดับปริญญาตรี สาขาประวัติศาสตร์ มหาวิทยาลัยศรีนครินทรวิโรฒ มหาสารคาม สมรสกับนางประยงค์ มีบุตร 2 คน
นิพนธ์ยังมีศักดิ์เป็นน้องชายของสามี นางบุญรื่น ศรีธเรศ รัฐมนตรีช่วยว่าการกระทรวงศึกษาธิการในรัฐบาลนางสาวยิ่งลักษณ์ ชินวัตร
งานการเมือง

อดีตรับราชการในสังกัดกระทรวงแรงงาน พ.ศ. 2544 ลงสมัครรับเลือกตั้งสมาชิกสภาผู้แทนราษฎรในนามพรรคประชาธิปัตย์ แต่ไม่ได้รับการเลือกตั้ง โดยพ่ายต่อนายสุขุมพงศ์ โง่นคำ จากพรรคไทยรักไทย ต่อมา พ.ศ. 2549 ได้รับเลือกเป็นสมาชิกวุฒิสภาไทย ชุดที่ 9 จากนั้น พ.ศ. 2550 ลงสมัครรับเลือกตั้งสมาชิกสภาผู้แทนราษฎรในนามพรรคพลังประชาชน และได้รับการเลือกตั้งเป็นครั้งแรก พ.ศ. 2554 สังกัดพรรคเพื่อไทย ได้รับเลือกตั้งเป็นครั้งที่ 2
เขาลงสมัครรับเลือกตั้งในพื้นที่จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในสังกัดพรรคพลังประชารัฐ แต่ไม่ได้รับเลือกตั้ง
ปี 2566 เขาได้ย้ายมาสังกัดพรรคไทยสร้างไทย และได้ลงสมัครรับเลือกตั้งในเขตเลือกตั้งที่ 5 ประกอบด้วยอำเภอร่องคำ อำเภอกมลาไสย อำเภอดอนจาน อำเภอห้วยผึ้ง และอำเภอนามน (ยกเว้นตำบลยอดแกง) แต่ไม่ได้รับเลือกตั้ง
งานการเมือง > สมาชิกสภาผู้แทนราษฎร

นิพนธ์ ศรีธเรศ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกาฬสินธุ์ สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกาฬสินธุ์ สังกัดพรรคเพื่อไทย
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

นายนิพนธ์ ศรีธเรศ เก็บถาวร 2018-06-26 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายนิพนธ์ ศรีธเรศ[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายนิพนธ์ ศรีธเรศ), ศูนย์ข้อมูลนักการเมืองไทย
ก็อดซิลลา, มอสรา และคิงส์กิโดรา สงครามจอมอสูร

| ก็อดซิลลา, มอสรา และคิงส์กิโดรา สงครามจอมอสูร |
| --- | --- |
กำกับ: ชูซูเกะ คาเนโกะ
เขียนบท: เคอิจิ ฮาเซ็งงาวะ มาซาฮิโระ โยโกตานิ ชูซูเกะ คาเนโกะ
อำนวยการสร้าง: โชโงะ โทมิยามะ ฮิเดยูกิ ฮมมะ
นักแสดงนำ: ชิฮารุ นียามะ รีวโด อูซากิ มาซาฮิโระ โคบายาชิ มิซูโฮะ โยชิดะ
กำกับภาพ: มาซาฮิโระ คิชิโมโตะ
ตัดต่อ: อิซาโอะ โทมิตะ
ดนตรีประกอบ: โค โอตานิ
บริษัทผู้สร้าง: โทโฮ 
ผู้จัดจำหน่าย: โทโฮ
วันฉาย:   15 ธันวาคม ค.ศ. 2001 (2001-12-15) 
ความยาว: 105 นาที
ประเทศ: ญี่ปุ่น
ภาษา: ญี่ปุ่น
ทุนสร้าง: 9,400,000 ดอลล่าร์สหรัฐ
ทำเงิน: 20,000,000 ดอลล่าร์สหรัฐ
ก็อดซิลลา, มอสรา และคิงส์กิโดรา สงครามจอมอสูร (ญี่ปุ่น: ゴジラ・モスラ・キングギドラ 大怪獣総攻撃; โรมาจิ: Gojira, Mosura, Kingu Gidora: Daikaijū Sōkōgeki; Godzilla, Mothra and King Ghidorah: Giant Monsters All-Out Attack) เป็นภาพยนตร์แนววิทยาศาสตร์ไคจูในปี ค.ศ. 2001 กำกับโดย ชูซูเกะ คาเนโกะ เขียนบทโดย คาเนโกะ, เคอิจิ ฮาเซ็งงาวะ และมาซาฮิโระ โยโกตานิ นำแสดงโดย ชิฮารุ นียามะ, รีวโด อูซากิ, มาซาฮิโระ โคบายาชิ และ มิซูโฮะ โยชิดะ เป็นภาพยตร์เรื่องที่ 25 ของซีรีส์ก็อตซิลลา ซึ่งต่อจากภาคก็อดซิลล่า ปะทะ เมก้ากีรัส ก็อดซิลล่าตะลุยข้ามศตวรรษ
เรื่องย่อ

เมื่ออยู่ๆประเทศญี่ปุ่นที่สงบมานานก็ถูกโจมตีโดยอสรูกายยักษ์อีกครั้ง หลังจากที่มันโดนอาวุธเคมีชีวภาพที่ไม่มีใครรู้จักปราบมาแล้วในปี1954 แต่ครั้งนี้มันได้ตื่นขึ้นพร้อมกับเหล่าวิญญาณทหารณี่ปุ่นที่เสียชีวิตจากสงครามโลกครั้งที่2 เพื่อย้ำเตือนถึงชาวญี่ปุ่นที่ใช้ชีวิยอย่างศิวิลัยลงไป โดยทางกองทัพได้สนธิกำลังกัน3เหล่าทัพทั้งทางอกาศ บก และเรือ พร้อมทั้งความช่วยเหลือจาก3สัตว์ประหลาดผู้ที่มาควบคุมสมดุลจากผืนแผ่นดินญี่ปุ่น
ความสำเร็จและเสียงวิจารณ์
ก็อตซิลล่าภาคนี้ถือว่าเป็นหนึ่งในภาพยนตร์ก็อตซิลล่าที่ดีที่สุด และยังได้รับการยกย่องจากแฟนๆว่าเป็นหนังก็อตซิลล่าที่ สนุก ครบเครื่อง เข้มข้น และดราม่า เป็นภาคที่หากมีหนังก็อตซิลล่าเรื่องใหม่ๆเกิดขึ้นก็จะถูกนำมาเปรียบเทียบกับภาคนี้ เพราะเป็นหนังก็อตซิลล่ายุคใหม่ที่ดีที่สุด ถ้าไม่นับชินก็อตซิลล่าซึ่งจัดอยู่ในยุคเรวะ แถมหนังภาคนี้ก็ได้รับการยกย่องจากแฟน จนไดคะแนนเฉลี่ยถึง7.5เต็ม10 นอกจสกนี้หนังยังมีกานเสียดสีเรื่องสงคราม โดยการก่อสงครามมักจะไม่ทำให้อะไรๆดีขึ้น แต่จะทำให้แย่ลง นอกจสกการดำเนินเรืองที่สนุกแล้ว อีกอย่างหนึ่งที่เรียกได้ว่าทำให้หนังก็อตซิลล่าภาคนี้กลายเป็นที่จดจำเลย ก็คือการดีไซน์ก็อตซิลล่สที่ตั้งใจจะทำออกมาให้เหมือนก็อตซิลล่าตัวแรกในปี1954มากที่สุดเนื่องจากการตีความที่คล้ายกัน แต่เปลี่ยนในก็อตซิลล่าตัวนี้เป็นตัวแทนของเหล่าวิญญาณที่โกรดเกรียวจากสงครามจึงแทนที่ด้วยดวงตาสีขาวขุ่น ความตั้งใจจะให้กลับไปสู่ความเป็นต้นฉบับคือหน้าตาที่ดุดัน น่าเกรงขาม ไม่มีความรู้สึก มีเขี้ยว ผิวหนังเละเหมือนคนที่ตายซาก แต่ร่วมสมันกับการเดิยหลังค่อมให้เหมือนสัตว์มากขึ้น รวมทั้งครีบหลังที่รวมความคลาสสิกแบบปากการังแต่มีหน้าตาเหมือนแผ่นกระดูก ซึงดีไซน์นี้ก็เป้นดีไซน์ที่ได้รับความนิยมจากแฟนๆอย่สงล้นหลามเช่นกัน
ความสำเร็จ
หนังภาคนี้สร้างออกมาในช่วงที่ก็อตซิลล่าเริ่มตกยุคหรือเรียกง่ายๆว่า"เข้าสู่จุดอิ่มตัวของหนังแนวสัตว์ประหลาด"เพราะคนญี่ปุ่นเองก็เบื่อการนั่งดูหนังที่มีคนใส่ชุดสัตว์ประหลาดเดินเหยียบตึกเตะอาคาร หรือแม้แต่แฟนๆก็อตซิลล่าเองก็เริ่มเอียนกับหนังแนวนี้เพราะหาความสดใหม่ของหนังก็อตซิลล่าไม่เจอ แถมช่วงนั้นหนังที่เข้าฉายก็เต็มไปด้วยหนังฟอร์มยักษ์ทุนสร้างอลังการและเต็มไปด้วยวิชวลเอ็ฟเฟ็คที่หลายคนอยากดูอย่างหนัง star warsภาค1-3,harry potter,the lord of the ringและอื่นๆ แต่ด้วยความที่โชโงะ โทมิยามะโปรดิวเซอร์ของหนังชุดนี้หงังจากโทโมยูกิทานากะ เล็งเห็นถึงฝีมือของผู้กำกับอย่างชุสุกะ คาเนเกะ ที่เมื่อยุค1995-1999 เขายังเคยเปลี่ยนหนังเต่ายักษ์เกรดบีที่เคยผ่านจอเงินไปแถวช่างยุค 60-70 ที่ไม่มีใครอยากจดจำ กลายมาเป็นสุดหนังสัตว์ประหลาดฟอร์มยักษ์ที่ต่างใครๆก็รอคอยแล้วอยากดู แม้ว่าเขาจะมีทุนสร้างที่จำกัด แล้วได้รับเงินและคำชมอย่สงล้นหลาม ทำให้โชโงะ โทมิยาม่ามองเห็นว่าขนาดกาเมร่ายังสามารถฟื้นขึ้นมาได้ แล้วทำไมราชันแห่งสัตว์ประหลาดอย่างก็อตซิลล่สจะกลับมาผงาดไม่ได้ ด้วยเหตุนี้รวมถึงการนำ3ดาวเด่นสัตว์ประหลาดอย่าง ม็อทร่า ผีเสื้อยักษ์ที่โด่งดังสุดๆจากหนังโตโฮ คิงกิโดร่าคู่ปรับหลักในหนังชุดก็อตซิลล่าที่ทำให้หน้าก็อตซิลล่าทำเงินทุกภาค และบารากอนที่โด่งดังจาหหน้าตาอันเป็นเอกลักษณ์และเตะตาผู้ชม จึงทำให้หนังเรื่องนี้กลับมาฮิตในหมู่แฟนๆและชาวญี่ปุ่นได้อีกครั้ง โดยสามารถขายตัวได้ 2.4ล้านใบซึ่งสูงที่สุดในยุคมิเลเนี่ยมและมากกว่าผ่านอื่นๆที่ส่วนใหญ่จะทำเงินเฉลี่ย1.1ล้ายใบ ถึงสองเท่า นอกจากนี้หนังยังได้เสนอชื่อเข้าชิงสเปลเชี่ยลเอ็ฟเฟ็คโทคุซึสซึยอดเยี่ยมอีกด้วย
แหล่งข้อมูลอื่น

ก็อดซิลลา, มอสรา และคิงส์กิโดรา สงครามจอมอสูร ที่อินเทอร์เน็ตมูวีเดตาเบส
ก็อดซิลลา, มอสรา และคิงส์กิโดรา สงครามจอมอสูร ที่ออลมูวี
"ゴジラ・モスラ・キングギドラ大怪獣総進撃 (Gojira, Mosura, Kingu Gidora: Daikaijū Sōkōgeki)" (ภาษาญี่ปุ่น). Japanese Movie Database. สืบค้นเมื่อ 2007-07-21.
↑  GMK Box Office, Toho Kingdom
สมชาติ เลขาลาวัณย์

| สมชาติ เลขาลาวัณย์ม> ว.ม., ป.ช. |
| --- | --- |

อธิบดีกรมพัฒนาฝีมือแรงงาน
ดำรงตำแหน่ง 4 มีนาคม พ.ศ. 2547 – 30 กันยายน พ.ศ. 2549
ก่อนหน้า: สุรินทร์ จิรวิศิษฎ์
ถัดไป: สมเกียรติ ฉายะศรีวงศ์
 
ข้อมูลส่วนบุคคล
เกิด: จงเยี่ยน แซ่ไล่ 20 มีนาคม พ.ศ. 2489 จังหวัดยะลา ประเทศไทย
เสียชีวิต: 15 มีนาคม พ.ศ. 2555 (65 ปี) จังหวัดอุตรดิตถ์ ประเทศไทย
คู่สมรส: ฉวีทิพย์ โกมลเสน (สมรส 2525)
บุตร: 2 คน
ศิษย์เก่า: คณะสถาปัตยกรรมศาสตร์ จุฬาลงกรณ์มหาวิทยาลัย
อาชีพ: สถาปนิก
วิชาชีพ: ข้าราชการพลเรือน

สมชาติ เลขาลาวัณย์ (นามเดิม จงเยี่ยน แซ่ไล่ ; 20 มีนาคม พ.ศ. 2489 – 15 มีนาคม พ.ศ. 2555) เป็นสถาปนิกและข้าราชการพลเรือนชาวไทย เคยดำรงตำแหน่งสำคัญ ๆ เช่น ผู้ตรวจราชการกระทรวงแรงงานและอธิบดีกรมพัฒนาฝีมือแรงงาน และเป็นผู้มีส่วนสำคัญในการผลักดันพระราชบัญญัติส่งเสริมการพัฒนาฝีมือแรงงาน พ.ศ. 2545 เพื่อการพัฒนาฝีมือแรงงานไทยให้ได้มาตรฐาน และมีศักยภาพทัดเทียมนานาประเทศในระดับสากล
ประวัติ > ชีวิตส่วนตัว

สมชาติ เลขาลาวัณย์ มีนามเดิมว่า จงเยี้ยน แซ่ไล่ เกิดเมื่อวันที่ 20 มีนาคม พ.ศ. 2489 ที่ตำบลสะเตง อำเภอเมืองยะลา จังหวัดยะลา เป็นบุตรคนที่ 3 ของยุ่นช่อง แซ่ไล่ และหยุ่นแจ่ว แซ่หลิ่ว ซึ่งเป็นชาวจีนแคะ
สมชาติ เลขาลาวัณย์ สมรสกับฉวีทิพย์ เลขาลาวัณย์ (สกุลเดิม โกมลเสน) ธิดาคนโตของพันตำรวจเอก สำเริง และนลินี โกมลเสน เมื่อวันที่ 5 พฤษภาคม พ.ศ. 2525 โดยได้รับเกียรติจาก พลตำรวจเอก วสิษฐ เดชกุญชร มาร่วมงานและรับไหว้ในวันดังกล่าว มีบุตรธิดารวม 2 คน คือ
นิติพงศ์ เลขาลาวัณย์
อนงค์นาถ เลขาลาวัณย์
ประวัติ > การศึกษา

สมชาติ เลขาลาวัณย์ สำเร็จการศึกษาดังนี้
พ.ศ. 2497 – พ.ศ. 2500 : โรงเรียนยะลาบำรุง จังหวัดยะลา (ชั้น ป.1 – ป.4)
พ.ศ. 2500 – พ.ศ. 2506 : โรงเรียนผดุงประชา จังหวัดยะลา (ชั้น ป.5 – ม.ศ.3)
พ.ศ. 2506 – พ.ศ. 2508 : โรงเรียนอำนวยศิลป์ จังหวัดพระนคร (ชั้น ม.ศ. 4 – ม.ศ. 5)
พ.ศ. 2508 – พ.ศ. 2513 : คณะสถาปัตยกรรมศาสตร์ จุฬาลงกรณ์มหาวิทยาลัย (สถ.บ.)
พ.ศ. 2538 : หลักสูตรนักบริหารระดับสูง (นบส.1) รุ่นที่ 20 สำนักงาน ก.พ.
พ.ศ. 2541 : หลักสูตรป้องกันราชอาณาจักรภาครัฐร่วมเอกชน (ปรอ. รุ่น 11) วิทยาลัยป้องกันราชอาณาจักร
พ.ศ. 2542 : ศิลปศาสตร์มหาบัณฑิต (พัฒนาสังคม) สถาบันบัณฑิตพัฒนบริหารศาสตร์
การทำงาน > การรับราชการ

เมื่อสำเร็จการศึกษาแล้ว สมชาติ เลขาลาวัณย์ จึงเข้าทำงานครั้งแรกที่บริษัท แอลแคนไทย จำกัด แล้วต่อมาเข้ารับราชการครั้งแรกในตำแหน่งครูตรี ฝ่ายช่างเขียนแบบ กรมแรงงาน กระทรวงมหาดไทย เมื่อวันที่ 9 พฤศจิกายน พ.ศ. 2514 ได้รับการเลื่อนตำแหน่งตามลำดับเช่น หัวหน้าสถาบันพัฒนาฝืมือแรงงานภาคตะวันออกชลบุรี ต่อมาได้รับคำสั่งให้ไปดูแลการก่อสร้างสถาบันพัฒนาฝีมือแรงงานนครสวรรค์ จนได้รับตำแหน่งผู้อำนวยการสถาบันพัฒนาฝีมือแรงงานตั้งแต่จังหวัดลำปาง, ขอนแก่น, ภาคตะวันออกชลบุรี และสถาบันพัฒนาฝีมือแรงงานกลาง ต่อมาในปี พ.ศ. 2540 ดำรงตำแหน่งรองอธิบดีกรมการพัฒนาฝีมือแรงงาน ต่อมาได้รับการแต่งตั้งให้ดำรงตำแหน่งผู้ตรวจราชการกระทรวงแรงงาน เมื่อปลายปี พ.ศ. 2545 และดำรงตำแหน่งอธิบดีกรมพัฒนาฝีมือแรงงาน เมื่อต้นปี พ.ศ. 2547 จนเกษียณอายุราชการ เมื่อปลายปี พ.ศ. 2549
การทำงาน > งานพิเศษ

หลังเกษียณอายุราชการ สมชาติ ได้ทำหน้าที่สำคัญในองค์กรต่างๆ เช่น เข้าร่วมทำหน้าที่สรรหาสภาร่างรัฐธรรมนูญ, ที่ปรึกษาและสถาปนิกอาวุโส บริษัท บุญถาวร เซรามิค จำกัด, ประธานมูลนิธิพัฒนาฝีมือแรงงาน, ประธานชมรมสูงวัย กรมพัฒนาฝีมือแรงงาน, สร้างเครือข่ายชมรมศิษย์เก่า กรมพัฒนาฝีมือแรงงาน, กรรมการในคณะที่ปรึกษาเพื่อพัฒนาแรงงานแห่งชาติ ชุดที่ 15, อนุกรรมการข้าราชการพลเรือน (อ.ก.พ.) กรมพัฒนาฝีมือแรงงาน, ร่วมก่อตั้งบริษัท ภูเก็ตทัศน์ จำกัด และช่วยกำกับดูแลการก่อสร้างรีสอร์ท ณ จังหวัดภูเก็ต, คณะอนุกรรมธิการติดตามศึกษาเชิงนโยบายและกฎหมายแรงงาน, วิทยากรบรรยายให้ความรู้แก่องค์กรและหน่วยงานต่างๆ และงานสาธารณกุศลอื่นๆ อีกมากมาย
ถึงแก่อนิจกรรม

สมชาติ เลขาลาวัณย์ ถึงแก่อนิจกรรมด้วยโรคหัวใจขาดเลือด เมื่อวันที่ 15 มีนาคม พ.ศ. 2555 ระหว่างพักการบรรยายให้ความรู้ด้านการฝีมือแรงงาน ณ ศูนย์พัฒนาฝีมือแรงงาน จังหวัดอุตรดิตถ์ สิริอายุได้ 65 ปี 360 วัน
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2526 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2540 –  เหรียญจักรพรรดิมาลา (ร.จ.พ.)
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
งู

| งู ช่วงเวลาที่มีชีวิตอยู่:  ยุคครีเทเชียสตอนปลาย–ปัจจุบัน, 94–0Ma  PreꞒ Ꞓ O S D C P T J K Pg N      |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Reptilia
อันดับ:: Squamata
อันดับย่อย:: Serpentes L., 1768

อันดับฐาน
 Alethinophidia – Nopcsa, 1923  Scolecophidia – Cope, 1864

ถิ่นอาศัยของงู (แสดงถิ่นอาศัยของงูทะเลเป็นสีฟ้า)
งู เป็นสัตว์เลื้อยคลานอันดับหนึ่ง ไม่มีขา ไม่มีเปลือกตา มีเกล็ดปกคลุมผิวหนังทั่วทั้งลำตัว ลักษณะลำตัวยาวซึ่งโดยขนาดของความยาวนั้น จะขึ้นอยู่กับชนิดของงู ปราดเปรียวและว่องไวในการเคลื่อนที่ มีลิ้นสองแฉกเพื่อใช้สำหรับรับความรู้สึกทางกลิ่น จัดอยู่ในชั้น Reptilia, ตระกูล Squamata, ตระกูลย่อย Serpentes โดยทั่วไปแล้วงูจะกลัวและไม่กัด นอกเสียจากถูกรบกวนหรือบุกรุก จะเลื้อยหลบหนีเมื่อมีสิ่งใดเข้ามาใกล้บริเวณที่อยู่ ออกล่าเหยื่อเมื่อรู้สึกหิว โดยกินสัตว์เลี้ยงลูกด้วยนมขนาดเล็กเป็นอาหาร ยกเว้นงูบางชนิดที่กินงูด้วยกันเอง เช่น งูจงอาง สามารถมองเห็นได้ดีในที่มืดและในเวลากลางคืน
โดยทั่วไปจะออกลูกเป็นไข่ ยกเว้นแต่งูที่มีพิษซึ่งมีผลโดยตรงทางด้านโลหิต (วงศ์งูหางกระดิ่ง) ซึ่งจะออกลูกเป็นตัว เช่น งูแมวเซา ธรรมชาติโดยทั่วไป งูจะลอกคราบเมื่อมันเริ่มโตขึ้น ทำให้ผิวหนังของงูเริ่มแข็งและคับขึ้น  ซึ่งงูจะลอกคราบบ่อยครั้งเมื่องูยังมีอายุไม่มากนัก ซึ่งภายหลังจากการลอกคราบของงู จะทำให้ผิวหนังเก่าหลุดออก แต่เซลล์สีที่ทำให้งูมีสีสันยังคงอยู่ในตัวงู ทำให้เกล็ดที่ปกคลุมผิวหนัง มีสีสันสดใสรวมทั้งทำให้เคลื่อนไหวร่างกายได้อย่างรวดเร็ว
งูสามารถพบได้ในทุกทวีปยกเว้นแอนตาร์กติกา เกาะขนาดเล็ก และเกาะใหญ่บางเกาะเช่น เกาะไอร์แลนด์ ไอซ์แลนด์ กรีนแลนด์ หมู่เกาะฮาวาย หมู่เกาะของนิวซีแลนด์และหมู่เกาะขนาดเล็กในมหาสมุทรแอตแลนติกและมหาสมุทรแปซิฟิกตอนกลาง นอกจากนี้ยังมีงูทะเลแพร่กระจ่ายไปทั่วมหาสมุทรอินเดียและมหาสมุทรแปซิฟิก กว่า 20 วงศ์ 520 สกุลและประมาณ 3,600 ชนิดที่ได้รับการยอมรับในปัจจุบัน งูมีหลายขนาดตั้งแต่ 10.4 ซม อย่างงูเส้นด้ายบาร์เบโดสไปจนถึง 6 เมตรในงูเหลือม นอกจากนี้ยังมีการค้นพบฟอสซิลของไททันโอโบอา แซร์อาโฮนเอนซิสที่มีความยาวถึง 12.8 เมตร มีแนวคิดว่างูน่าจะวิวัฒนาการมาจากกิ้งก่าขุดโพร่งและกิ้งก่าที่อาศัยอยู่ในน้ำช่วงยุคครีเทเชียสตามการสันนิฐานจากซากดึกดำบรรพ์ยุคแรกเริ่มที่อาศัยอยู่ช่วง 143 ถึง 167 ล้านปีก่อน และเริ่มมีความหลากหลายและวิวัฒนาการเป็นสมันใหม่ในช่วงสมัยพาลีโอซีน (66-56 ล้านปีก่อน)
งูที่พบส่วนใหญ่จะไม่มีพิษส่วนงูมีพิษจะใช้พิษในการฆ่าและล่าเหยื่อมากกว่าใช้ป้องกันตัวเอง งูบางชนิดมีพิษที่รายแรงพอที่จะทำให้เกิดบาดแผลที่ร้ายและจนทำให้มนุษย์เสียชีวิตได้ ส่วนงูไม่มีพิษจะใช้วิธีการกินเหยื่อทั้งเป็นหรือฆ่าเหยื่อด้วยการรัด
งูในไทย

สำหรับในประเทศไทยมีงูจำนวนมากตามสภาพภูมิอากาศ ซึ่งมีผลกระทบโดยตรงต่อการดำรงชีวิต ทั่วทุกภูมิภาคของประเทศไทยสามารถพบเห็นงูได้มากกว่า 180 ชนิด โดยเป็นงูที่มีพิษจำนวน 46 ชนิด และสามารถจำแนกงูที่มีพิษออกได้อีก 2 ประเภทคือ
งูที่มีพิษ โดยอาศัยอยู่บนบก จำนวน 24 ชนิด
งูที่มีพิษ โดยอาศัยอยู่ในทะเล จำนวน 22 ชนิด
ซึ่งโดยรวมแล้วงูที่มีพิษนั้น ได้ถูกแบ่งออกเป็น 2 ประเภทคือ งูที่มีพิษต่อระบบประสาทและงูที่มีพิษต่อระบบโลหิต.
ประเภท

ปัจจุบันได้มีการอนุกรมวิธานงูออกเป็นวงศ์ทั้งหมด 18 วงศ์ 443 สกุล ประมาณ 2,700 ชนิด อยู่ในอันดับฐานหรืออันดับย่อย 2 อันดับ ซึ่งจำนวนชนิดนั้นยังไม่แน่ไม่นอน เนื่องจากมีการค้นพบชนิดใหม่ ๆ เพิ่มขึ้นทุกปี
งูมีขนาดแตกต่างหลากหลายออกกันไปตั้งแต่ยาวเพียงไม่กี่เซนติเมตรดูแลคล้ายไส้ดินสอดำหรือไส้เดือนดิน จนถึงยาวกว่า 10 เมตร น้ำหนักนับ 100 กิโลกรัม
วิวัฒนาการ

งูเป็นสัตว์เลื้อยคลานที่มีวิวัฒนาการมาจาก สัตว์สะเทินน้ำสะเทินบก โดยส่วนใหญ่จะใช้ชีวิตอยู่ภายในน้ำ อาศัยชีวิตบนบกบ้างในช่วงระยะเวลาหนึ่ง มีความสัมพันธ์ทางด้านสายของการวิวัฒนาการร่วมกับสัตว์เลื้อยคลานชนิดอื่น ๆ ที่จัดอยู่ในชั้น Reptilia ที่แบ่งออกเป็น 4 ลำดับ ดังนี้
ลำดับ Testudines
ลำดับ Archosauria
ลำดับ Spenodonta
ลำดับ Squamata
อันดับย่อย Lacertilia ได้แก่สัตว์เลื้อยคลานประเภทจิ้งจก  (Lizards)  ซึ่งมีจำนวนมาก ประมาณ 3,000 ชนิด
อันดับย่อย Amphisbaenia มีจำนวนประมาณ 130 ชนิด
อันดับย่อย Serpentes ได้แก่สัตว์เลื้อยคลานประเภทงู (Snakes) ซึ่งมีจำนวนมาก ประมาณ 2,700 ชนิด
ลักษณะทั่วไป > ระบบภายนอก

ลักษณะภายนอกของงูโดยทั่วไป มีอวัยวะประกอบด้วย
ลำตัว งูมีลำตัวที่คล้ายหลอดกลมยาว ไม่มีแขน ขา หรือใบหู ลำตัวมีเกล็ดปกคลุมโดยตลอด
ตา งูไม่มีเปลือกตาที่สามารถกะพริบได้เช่นตาคน ดังนั้นจึงดูเสมือนว่ามันไม่เคยนอน แต่จริงๆ แล้วงูนอน ในเวลาที่มันนอน รูตาดำ (pupil) ในตาของมันจะหดตัว พร้อมกันนั้นกล้ามเนื้อที่ควบคุมตาจะหย่อน ทำให้ตางูดูเสมือนว่าพลิกคว่ำ บางชนิดมีสายตาไม่ดี
ปาก กล้ามเนื้อในปากสามารถยืด-ขยายได้ ทำให้สามารถอ้าปากได้กว้างกว่าขนาดหัวของมันได้หลายเท่าตัว
ลิ้น งูสามารถแลบลิ้นออกมาจากปากที่ปิดสนิทได้ ซึ่งงูมีลิ้น 2 แฉก เพื่อใช้แสวงหาทิศทางของกลิ่นต่าง ๆ
หาง หางของงูมีลักษณะที่ลดหลั่นขนาดลงมาจากลำตัว มีลักษณะเล็กกลมยาว ปลายแหลม